המשחקים האולימפיים החלו ביוון בעת העתיקה ונמשכו כאלף שנים. בסוף המאה ה-19 חודשו המשחקים האולימפיים על ידי הברון פייר דה קוברטאן והתקיימו באתונה בשנת 1896 ומאז ועד ימינו אלה, התקיימו ברציפות אחת לארבע שנים, למעט שתי מלחמות העולם.
התנועה האולימפית מורכבת מ-205 וועדים אולימפיים לאומיים ומ-35 ענפי ספורט אולימפיים (קיץ וחורף), ומהוועדות המארגנות את המשחקים האולימפיים.
משחקי הקיץ האולימפיים מהווים את הארוע הגדול מסוגו בעולם ולא רק בתחום הספורט. משתתפים בו למעלה מ-10,500 ספורטאים וספורטאיות הטובים ביותר בעולם בכל ענפי הספורט האולימפיים, המלווים בכ-5500 מאמנים ואנשי מקצוע אותם מסקרים כ-25,000 אנשי תקשורת לכל סוגיה אלקטרונית וכתובה.
יעל ארד- כסף ברצלונה 1992, אורן סמדג'ה – ארד ברצלונה 1992, מיכאל קלגנוב – ארד סידני 2000, אריק זאבי – ארד אתונה 2004, שחר צוברי – ארד בייג'ין 2008.